CELEX: 62008TN0483
Language: et
Date: 2008-11-11 00:00:00
Title: Kohtuasi T-483/08: 11. novembril 2008 esitatud hagi — Giordano Enterprises versus Siseturu Ühtlustamise Amet — José Dias Magalhães & Filhos (GIORDANO)

24.1.2009   
            
            
               ET
            
            
               Euroopa Liidu Teataja
            
            
               C 19/30
            
         11. novembril 2008 esitatud hagi — Giordano Enterprises versus Siseturu Ühtlustamise Amet — José Dias Magalhães & Filhos (GIORDANO)
   (Kohtuasi T-483/08)
   (2009/C 19/58)
   Hagiavaldus esitati inglise keeles
   Pooled
   
      Hageja: Giordano Enterprises Ltd (Jalan Merdeka, Malaisia) (esindaja: advokaat M. Nentwig)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: José Dias Magalhães & Filhos Lda (Arrifana, Portugal)
   Hageja nõuded
   
               —
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 28. juuli 2008. aasta otsus asjas nr R 1864/2007-2 ulatuses, milles jäeti hageja kaebus rahuldamata; ja
            
         
               —
            
            
               mõista kohtukulud välja ühtlustamisametilt.
            
         Väited ja peamised argumendid
   
      Ühenduse kaubamärgi taotleja: Hageja.
   
      Asjaomane ühenduse kaubamärk: Sõnamärk „GIORDANO” kaupadele klassides 18 ja 25.
   
      Vastulause aluseks oleva kaubamärgi või tähise omanik: Teine menetluspool apellatsioonikojas.
   
      Vastulause aluseks olev kaubamärk või tähis: Sõnamärk „GIORDANO” kaupadele klassis 25, mis on registreeritud Portugali kaubamärgina nr 322 534.
   
      Vastulausete osakonna otsus: Rahuldada vastulause osaliselt.
   
      Apellatsioonikoja otsus: Tühistada vastulausete osakonna otsus ulatuses, milles rahuldati vastulause teatud kaupadele klassis 18, ja ülejäänud osas jätta kaebus rahuldamata.
   
      Väited: Nõukogu määruse nr 40/94 artikli 8 lõike 1 punkti b rikkumine, kuna apellatsioonikoda tuvastas ekslikult, et kõnealuste kaubamärkide vahel esineb segiajamise tõenäosus; rikutud on nõukogu määruse nr 40/94 artiklit 42 ja komisjoni määruse nr 2868/95 (1) eeskirja 15, kuna apellatsioonikoda lähtus otsuse tegemisel ekslikult nõukogu määruse nr 40/94 artikli 8 lõike 1 punktist a, samal ajal kui teine menetluspool apellatsioonikojas rajas oma vastulause üksnes määruse nr 40/94 artikli 8 lõike 1 punktile b.
   
      (1)  Komisjoni 13. detsembri 1995. aasta määrus (EÜ) nr 2868/95, millega rakendatakse nõukogu määrus (EÜ) nr 40/94 ühenduse kaubamärgi kohta (EÜT 1995, L 303, lk 1; ELT eriväljaanne 17/01, lk 189).